hotchpotch/miracl-hf-unified huggingface dataset:
প্রতাপেশ্বর মন্দির
প্রতাপেশ্বর মন্দির পশ্চিমবঙ্গের কালনা শহরে অবস্থিত।অম্বিকা কালনার ১০৮ শিবমন্দিরের বিপরীত গেট দিয়ে রাজবাড়ি মন্দির চত্বরে ঢুকে বাঁদিকের কামান পেরিয়ে একটু এগুলেই প্রথমেই পড়বে টেরাকোটা কারুকার্যমণ্ডিত প্রতাপেশ্বর দেউল-মন্দির। কেউ এটিকে জলেশ্বরের মন্দির বলেছেন। আবার কেউ বলেছেন প্যারীকুমারী মঠ। এর সমান্তরাল খাঁজকাটা গম্বুজাকৃতি শিখর ও নিচের দেওয়ালের চারপাশের প্রতিটি স্থানে ছোট ছোট অসংখ্য টেরাকোটা-ফলক সমৃদ্ধ এই দেউল সত্যই শিল্পীর এক অনাবদ্ধ সৃষ্টি। এই মন্দিরের স্থপিতি-শিল্পী ছিলেন বাঁকুড়া জেলার সোনামুখীর মন্দির-সূত্রধর রামহরি মিস্ত্রি। তিনি সোনামুখীর প্রসিদ্ধ শ্রীধরজী'র পঁচিশচূড়া মন্দিরও নির্মাণ করেন। প্রতাপেশ্বর দেউল ১৭৭১ শকাব্দে বা ১৮৪৯ খ্রীষ্টাব্দে রাজকুমার প্রতাপচন্দ্রের মহিষী প্যারীকুমারী দেবী প্রতিষ্ঠা করেন। প্রসঙ্গতঃ উল্লেখযোগ্য, কালনা শহরে রাজকুমার প্রতাপচাঁদের অন্তর্ধান হয় এবং জাল প্রতাপচাঁদের নামে যে ফৌজদারী মামলা হয় সেই ঘটনার সূত্রপাত এখানেই হয়।
উঁচু ভিত্তিবেদির উপর স্থাপিত, পূর্বমুখী, উড়িষ্যারীতির শিখর দেউলের প্রাচীন রীতির পরিবর্তিত ও সরলীকৃত রূপ এটি। গর্ভগৃহে একটি মাত্র দরজা, পূর্ব দিকে। বাকি তিনদিকে আছে ভরাট করা দরজা। আয়তন ১৫ ফুট ( ৪.৫৭ মি. ) X ১৫ ফুট ( ৪.৫৭ মি. )। উচ্চতা প্রায় ৪৫ ফুট (১৩.৭ মি. )। এর চারদিকেই রয়েছে খুব ছোট পরিসরের ঢাকা বারান্দা। গর্ভগৃহে কষ্টিপাথরের শিবলিঙ্গ নিত্যপূজিত। উচ্চতা প্রায় ৪ ফুট ৬ ইঞ্চি ( ১৩৭ সেমি )।
মন্দিরে প্রবেশ পথের মাথায় রয়েছে রামসীতার অভিষেক। নিচে বাদ্যবন্দনা। উত্তর দিকের কৃত্রিম দ্বারের মাথায় আছে লঙ্কাযুদ্ধ। যুদ্ধে সিংহবাহিনী দুর্গার আবির্ভাব। রাবণের পাশে নগ্না নারীমূর্তি। অন্য দিকে বানর সৈন্য। নিচে রণবাদ্য। পশ্চিম দিকে কৃত্রিম দ্বারের মাথায় রয়েছে কীর্তনদলসহ 'গৌড়-নিতাই' মূর্তি। আর দক্ষিণ দিকে রয়েছে রাধাকৃষ্ণ ও ললিতা-বিশাখা। অন্যান্য টেরাকোটা কাজের মধ্যে আছে দলবদ্ধ বিদেশিনী, বেহালা বাদিকা, কালী, রাধাকৃষ্ণলীলাদৃশ্য, অশ্বারোহী যোদ্ধা, ঝালওয়ালা, বাতায়নে মহিলা, সখীদ্বয়ের মাঝে শ্রীকৃষ্ণ, জগন্নাথ, শিব, মহিষমর্দিনী ( ভগ্নপ্রায় ), তীরন্দাজ, বীণাবাদক, গড়গড়ার নল হাতে এক সম্ভ্রান্ত ব্যক্তি, ঘোড়-সওয়ার, মালাজপরত বৈষ্ণব সাধু ও ফুলকারি নকশা ইত্যাদি।
জ্যাক রাসেল (ক্রিকেটার, জন্ম ১৮৮৭)
চার্লস আলবার্ট জর্জ জ্যাক রাসেল (; জন্ম: ৭ অক্টোবর, ১৮৮৭ - মৃত্যু: ২৩ মার্চ, ১৯৬১) এসেক্সের লেটনে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া কাউন্টি ক্রিকেটে এসেক্সের প্রতিনিধিত্ব করেছেন জ্যাক রাসেল। মূলতঃ ডানহাতে ব্যাটিংয়ে নামতেন। পাশাপাশি ডানহাতে স্লো মিডিয়াম বোলিংয়ে পারদর্শিতা দেখিয়েছেন তিনি।
এসেক্সের প্রথমদিককার নিয়মিত উইকেট-রক্ষকের সন্তান ছিলেন রাসেল। এছাড়াও কেন্টের বোলার টিচ ফ্রিম্যান তাঁর কাকাতো ভাই ছিলেন। ১৯০৮ সালে এসেক্সের পক্ষে খেললেও ১৯১৩ সালের পূর্ব-পর্যন্ত সফলতার মুখ দেখেননি। ঐ বছর তিনি ১,০০০ রান তুলেন। পরবর্তী তিন বছরও এ ধারা বহমান থাকে। ১৯২০ সালে লর্ডসে মিডলসেক্সের পক্ষে ১৯৭ রান তুলে শীর্ষমানের ব্যাটসম্যানের খ্যাতি পান। তাঁর করা ২,৪৩২ রান জ্যাক হবস ও প্যাটসি হেনড্রেনের পর তৃতীয় সর্বোচ্চ ছিল।
১৯২২ সালে রাসেলের সেরা মৌসুম কাটে। তাঁর করা ২,৫৭৫ রান নিজস্ব সেরা ছিল ও হবসের চেয়ে এগিয়ে থেকে শীর্ষ রান সংগ্রাহকে পরিণত হন ও লর্ডসে ১৬২ রান তুলেন।
১৯২৩ সালে অসুস্থতার কারণে রাসেলের খেলোয়াড়ী জীবনে ব্যাঘাত ঘটায়। জুনের শেষে দুই সপ্তাহ বিশ্রাম শেষে খেলতে নেমে তাঁর ব্যাটিং গড় ৫২ থেকে ২৯.৭১ হয়ে যায়। ফলশ্রুতিতে প্রতিনিধিত্বমূলক সম্মাননার হিসেব-নিকেশ থেকে তাঁকে বাদ দেয়া হয় ও হার্বার্ট সাটক্লিফ ঐ বছর প্রতিনিধিত্বমূলক খেলোয়াড় হিসেবে নিজেকে প্রতিষ্ঠিত করেন। তাস্বত্ত্বেও ১৯২৫ সালে তিনি সাতটি সেঞ্চুরি করেন ও ২,০৮০ রান তুলেন। ১৯২৮ সালে ল্যাঙ্কাশায়ারের বিপক্ষে ১৩১ ও ১০৪ রান তুলেন। ঐ মৌসুমে ল্যাঙ্কাশায়ার উপর্যুপরি তৃতীয়বার কাউন্টি চ্যাম্পিয়নশীপের শিরোপা পায়।
ঘরোয়া ক্রিকেটে চমৎকার সফলতা লাভ করায় ১৯২০ সালের শীতকালে অ্যাশেজ সফরে নির্দ্বিধায় তাঁকে অন্তর্ভূক্ত করা হয়েছিল। অস্ট্রেলিয়ার শক্ত পিচে ইংল্যান্ডের পেশাদার বোলারেরা ব্যর্থ হওয়ায় পাঁচ টেস্টের সবগুলোতেই পরাজিত হয়েছিল তাঁর দল। তবে সবগুলো খেলায় অংশ নিয়ে ৫৮.৪২ গড়ে রান তুলেছিলেন তিনি। তন্মধ্যে অ্যাডিলেডে ১৩৫ রানের মনোরম ইনিংস উপহার দেন। ১৯২০ সালের পর তাঁর ব্যাটিং আরও শাণিত হয় ও দুই সেঞ্চুরি করেন তিনি।
১৯২২ সালের শীতে রাসেল দক্ষিণ আফ্রিকা সফরে যান। ম্যাটিং পিচে ৬৩ গড়ে ৪৩৬ রান তুলেন। গুরুতর অসুস্থ অবস্থা থেকে সেরে উঠে সিরিজের সিদ্ধান্তসূচক খেলায় অংশ নেন। প্রথম ইনিংসে ১৪০ ও দেরীতে নেমে দ্বিতীয় ইনিংসে সোয়া চার ঘন্টায় ১১১ রান তুলেন। এরফলে ইংল্যান্ডের পক্ষে প্রথম ব্যাটসম্যান হিসেবে একই টেস্টের উভয় ইনিংসে সেঞ্চুরি করার কৃতিত্ব দেখান। এছাড়াও একমাত্র ব্যাটসম্যান হিসেবে শেষ টেস্টের উভয় ইনিংসে সেঞ্চুরি করেন রাসেল।
প্রথম বিশ্বযুদ্ধের পর কাউন্টি ক্রিকেটে অন্যতম শীর্ষস্থানীয় ব্যাটসম্যান হিসেবে নিজেকে প্রতিষ্ঠিত করেছিলেন। রাসেলের প্রধান শক্তি ছিল লেগ সাইডে খেলা। তবে অকার্যকর পিচেও সতর্কতার সাথে তাঁর ব্যাটিংয়ের কার্যকারিতা উল্লেখ করার মতো ছিল।
ঘরোয়া প্রথম-শ্রেণীর ক্রিকেটে বিশাল সফলতার কারণে ১৯২৩ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন তিনি।
১৯২৯ সালে আঘাতে জর্জরিত ছিলেন। আরও এক মৌসুম খেলেন তিনি। অবসর নেয়ার পর কাউন্টি দলের কোচ মনোনীত হন ও পরবর্তীকালে গ্রাউন্ডসম্যান হন। ১৯৪৯ থেকে মৃত্যুর পূর্ব-পর্যন্ত প্রথম পেশাদার ক্রিকেটার হিসেবে এমসিসির সদস্য ছিলেন তিনি।
ভূলবশতঃ তাঁর খেলোয়াড়ী জীবনে আলবার্ট চার্লস রাসেল নামে লেখা হয়েছিল। ২৩ মার্চ, ১৯৬১ তারিখে লেটনস্টোনের হুইপস ক্রসে তাঁর দেহাবসান ঘটে।
পাকিস্তান পূর্বাঞ্চলীয় কমান্ডের পরিকল্পনা পর্যালোচনা
১৯৪৭ সালের ১৫ আগষ্ট গ্রেটব্রিটেন থেকে ব্রিটিশ ভারত বিভক্ত হয়ে দুটি রাষ্ট্রের জন্ম হয়। এক. পাকিস্তান (বাংলাদেশ ও পাকিস্তান) অপরটি হিন্দুস্তান (ভারত)। কিন্তু পকিস্তান দু’টি ভু-খন্ডে বিভক্ত ছিল পুর্ব পাকিস্তান বা পূর্ব বাংলা (বর্তমানের বাংলাদেশ) ও পশ্চিম পাকিস্তান। সে জন্য পাকিস্তান সামরিক প্রতিরক্ষা ব্যাবস্থা দুই ভাগে বিভক্ত ছিল। তার একটির নাম পূর্ব পাকিস্তান সামরিক কমান্ড বা পাকিস্তান পূর্বাঞ্চলীয় কমান্ড। তিন তারকা মানের সামরিক কর্মকর্তা দ্বারা এই পাকিস্তান পূর্বাঞ্চলীয় কমান্ড পরিচালিত হতো। পাকিস্তানের পশ্চিম অংশে অর্থাৎ পশ্চিম পাকিস্তানে পাকিস্তান আর্মির হাই কমান্ড ছিল। পাকিস্তান পূর্বাঞ্চলীয় কমান্ডের নেতৃত্বে ১৯৭১ সালের ২৫ শে মার্চ “অপারেশন সার্চলাইট” নামক বিশ্ব ইতিহাসের জঘন্যতম গণহত্যা পরিচালিত হয়। কোন মুসলমান সন্তানের নাম তাসের টুরুপের নোমে অর্থাৎ “টিক্কা খান” হতে পারে তা জানাগেল। হালাকু খান বা চেঙ্গিস খানের চাইতেও পাকিস্তান পূর্বাঞ্চলীয় কমান্ড প্রধান এই নরকীয় হত্যাকান্ড চালিয়ে ছিল।
ভারতে দুর্ভিক্ষ
ভারতীয় উপমহাদেশ তথা বর্তমানের ভারত, পাকিস্তান ও বাংলাদেশে দুর্ভিক্ষ জীবনের একটি পৌনঃপুনিক বৈশিষ্ট্য ছিল। পৌরাণিক প্রমান বা আধুনিক ইতিহাস পর্যালোচানা করে দেখা যায় ভারতীয় উপমহাদেশে এই ২,৫০০ বছরে প্রায় ৯০ টি দুর্ভিক্ষ হয়েছে। সে গুলোর মধ্যে ১১-১৭ শতকেই অন্ততঃ ১৪ টি দুর্ভিক্ষ বা আকালের বিবরণের অধুনিক ইতিহাসে  উল্রেখ্য আছে। অস্টাদশ ও উনবিংশ শতাব্দীতেই এই দুভিক্ষে অন্ততঃ ৬০ লক্ষ লোক মারা যায়। ১৭৫৭ সালে ২৩ জুন পলাশীতে নবাব সিরাজুদ্দৌলাকে পরাজিত করে কম্পানি শাসনের শুরুতেই ১৭৭০ খ্রিস্টা্দ বাংলা ১১৭৬ সানে বাংলায় যে দুর্ভিক্ষ হয়ে ছিল যা ছিয়াত্তরের মন্বন্তর নামে পরিচিত। জনসংখ্যা বৃদ্বি ও উপনিবেশিক শাসন ব্যাবস্থা এই দুর্ভিক্ষের মুল কারণ বলে বিবেচিত।
পঞ্চতত্ত্ব (বৈষ্ণবধর্ম)
পঞ্চতত্ত্ব (Devanagari: पञ्चतत्त्व; IAST: "pañca-tattva", সংস্কৃতে "pañca" মানে "পাঁচ" ও "tattva" মানে "সত্যতা" বা "বাস্তবতা") বলতে গৌড়ীয় বৈষ্ণব ঐতিহ্য-এ ঈশ্বরের বা পরম সত্যের পাঁচটি দিককে  ইঙ্গিত করে বা বোঝায়।
গৌড়ীয় বৈষ্ণবধর্ম মতে, পঞ্চদশ শতকে পৃথিবীতে আবির্ভুত ঈশ্বরের (কৃষ্ণ) পাঁচটি অবতার হলেন পঞ্চতত্ত্ব। এরা হলেন চৈতন্য মহাপ্রভু, নিত্যানন্দ, অদ্বৈত আচার্য, গদাধর পণ্ডিত ও শ্রীনিবাস ঠাকুর। এঁদের দ্বারা ভারতবর্ষে বিখ্যাত "হরে কৃষ্ণ" মন্ত্র ও শ্রীকৃষ্ণের ভক্তির (নিষ্ঠা) কথা ছড়িয়ে পরে।গৌড়ীয় ঐতিহ্যে পঞ্চতত্ত্বেরর মন্ত্রে পাঁচজন সদস্যের নাম উল্লেখ আছে। এটি একটি ভক্তিমূলক মন্ত্র যাকে ধ্যানের (জপ) একটি উপায় হিসাবে গাওয়া হয়। প্রায়শই "হরে কৃষ্ণ" মন্ত্র গাওয়ার সময় এই মন্ত্র গাওয়া হয়ে থাকে। অনুগামীরা বিশ্বাস করে, এটি কলি যুগের একটি করুনাময় মন্ত্র।
জারণরোধক
জারণরোধক ( "অ্যান্টিঅক্সিডেন্ট") একটি অণু যে অন্যান্য অণুর জারণ ক্রিয়ায় বাধা দেয় । জারণ একটি রাসায়নিক বিক্রিয়া যা মুক্ত র‍্যাডিকেল উৎপাদন করতে পারে, যা পরবর্তীতে শিকল বিক্রিয়ার মাধ্যমে দেহকোষের ক্ষতিসাধন করে। জারণরোধক পদার্থ যেমন থায়ল বা অ্যাসকরবিক অ্যাসিড (ভিটামিন সি) এই শিকল বিক্রিয়াগুলি বিনষ্ট করে। "জারণরোধক" প্রধানত দুটি ভিন্ন পদার্থের জন্য ব্যবহার করা হয়ঃ রাসায়নিক শিল্পে যা উৎপন্ন পণ্যতেন যোগ করা হয় জারণ প্রতিরোধ, এবং প্রাকৃতিক রাসায়নিক যা খাবার এবং শরীরের টিস্যুতে পাওয়া যায় যা স্বাস্থ্যের জন্য উপকারী ।
জারণমূলক অবস্থার সামঞ্জস্য বজায় রাখার জন্য, উদ্ভিদ এবং প্রাণী জারণরোধকসমূহের উপরিপাতনের মত জটিল পন্থা বজায় রাখে। যেমন গ্লুটাথায়ন এবং উৎসেচক (উদাহরণস্বরূপ ক্যাটালেজ এবং সুপারঅক্সাইড ডিসমিউটেজ) অভ্যন্তরীণভাবে বা খাদ্যতালিকাভুক্ত জারণরোধক (ভিটামিন এ, ভিটামিন সি এবং ভিটামিন ই) হিসাবে উৎপাদিত হয়।
মমতাশংকর
মমতাশংকর (জন্ম ৭ জানুয়ারী ১৯৫৫) একজন ভারতীয় নৃত্যশিল্পী, নৃত্য পরিকল্পক ও অভিনেত্রী। উনি সত্যজিৎ রায়, মৃণাল সেন, ঋতুপর্ণ ঘোষ, বুদ্ধদেব দাশগুপ্ত, গৌতম ঘোষ প্রমুখ বিশিষ্ঠ পরিচালকের নির্দেশনায় কাজ করেছেন।
নৃত্যশিল্পী উদয়শংকর ও অমলাশংকর মমতাশংকরের বাবা-মা। উনি পন্ডিত রবিশঙ্করের ভাইঝি। সঙ্গীতবিৎ আনন্দশংকর ওনার দাদা।
মা অমলাশংকরের কাছে উদয় শঙ্কর ইন্ডিয়া কালচার সেন্টারে উনি নাচের প্রাথমিক তালিম নেন।
ফাইল সিস্টেম
কম্পিউটিং-এ, কিভাবে তথ্য সংরক্ষণ এবং উদ্ধার করা যায় তা নিয়ন্ত্রণ করতে একটি ফাইল সিস্টেম বা ফাইলসিস্টেম ব্যবহার করা হয়। একটি ফাইল সিস্টেম ছাড়া  একটি স্টোরেজ মাধ্যে রাখা বিপুল পরিমান তথ্য কোথায় শেষ বা পর্বতিতে কোন যায়গা থেকে শুরু হবে তা ব্যখ্যা করা যায় না। তথ্যগুলোকে আলাদা আলাদা করে  টুকরা করা হয় এবং প্রতিটি টুকরা একটি নাম দেওয়া হয় যাতে করে তথ্য সহজে বিচ্ছিন্ন ও চিহ্নিত। কাগজ-ভিত্তিক ইনফরমেশন সিস্টেম নামকরণ যেভাবে করা হয় ঠিক একই ভাবে এই তথ্য গুলোর নামকরণ করা হয় এবং প্রতিটি গ্রুপের তথ্যকে বলা হয়,"ফাইল"। এক গুচ্ছ তথ্য ব্যবহার ও পরিচালনার জন্য যে    গঠন এবং যুক্তিবিজ্ঞান নিয়ম ব্যবহার করা হয় তাকে "ফাইল সিস্টেম" বলে।
গাঙ্গেয় ডারকিনা
গাঙ্গেয় ডারকিনা (বৈজ্ঞানিক নাম: "Rasbora rasbora") (ইংরেজি: Gangetic scissortail rasbora) হচ্ছে Cyprinidae পরিবারের "Rasbora" গণের একটি স্বাদুপানির মাছ।
এই প্রজাতির মাছ বাংলাদেশ, ভারত, পাকিস্তান, নেপাল, শ্রীলংকা, মায়ানমার এবং থাইল্যান্ডে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
শ্বেতাদ্রোণ
শ্বেতাদ্রোণ বা ধুলফি হল লিউকাস গণের লামিয়াসি পরিবারের একটি প্রজাতি। যদিও পৃথিবীর বিভিন্ন অঞ্চলে যেখানে এটি জন্মে, বিভিন্ন নামে পরিচিত। তবুও এটি ইংরেজি থুম্বাই নামে অধিক পরিচিত। এর বৈজ্ঞানিক নাম "Leucas aspera" এবং বাংলা ভাষায় একে শ্বেতাদ্রোণ, ধুলফি, দনকলস, ছোট হালকুশা নামে ডাকা হয়। বাংলাদেশ ও ভারতে ধুলফি ঔষধি উদ্ভিদ ও আগাছা হিসাবে বেশি পরিচিত। তবে ভারতের ত্রিপুরা ও আসামে এর কচি গাছ শাক হিসাবে খাওয়া হয়।
শ্বেতাদ্রোণ সচরাচর ভারত, বাংলাদেশ, ফিলিপাইন সেই সাথে জাভা ও মরিশাসের সমতল ভূমিতে সর্বত্রই পাওয়া যায়। বাংলাদেশ ও ভারত, ফিলিপাইনে এটি একটি সাধারণ আগাছা।
রূপালী চেলা
রূপালী চেলা (বৈজ্ঞানিক নাম: "Salmophasia acinaces") (ইংরেজি: Silver razorbelly minnow) হচ্ছে Cyprinidae পরিবারের "Salmophasia" গণের একটি স্বাদুপানির মাছ।
এই প্রজাতির মাছ বাংলাদেশ, পাকিস্তান, নেপাল এবং ভারতে ব্যাপকভাবে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
নারকেলি চেলা
নারকেলি চেলা (বৈজ্ঞানিক নাম: "Salmophasia bacaila") (ইংরেজি: Large razorbelly minnow) হচ্ছে Cyprinidae পরিবারের "Salmophasia" গণের একটি স্বাদুপানির মাছ।
এই প্রজাতির মাছ বাংলাদেশ, পাকিস্তান, নেপাল এবং ভারতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
ফুল চেলা
ফুল চেলা (বৈজ্ঞানিক নাম: "Salmophasia phulo") (ইংরেজি: finescale razorbelly minnow) হচ্ছে Cyprinidae পরিবারের "Salmophasia" গণের একটি স্বাদুপানির মাছ।
এই প্রজাতির মাছ বাংলাদেশ এবং ভারতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
ভারতীয় বাদামি বেজি
ভারতীয় বাদামি বেজি "(Herpestes fuscus)" দেখতে অনেকটা ছোট লেজের বেজির মতো। ভারতীয় বাদামি বেজি প্রধানত ভারতে ও শ্রীলঙ্কায় দেখা যায়।
অধিক সংখ্যক ভারতীয় বাদামি বেজিই ভারতের পশ্চিমঘাট পর্বতমালায় দেখা যায়। এই প্রজাতির সম্পূর্ণ দেহ গাঢ় বাদামি বর্ণের ও লেজটি লক্ষণীয় ভাবে কালো বর্ণের হয়ে থাকে। এদের লেজ সম্পূর্ণ দেহের দুই-তৃতীয়াংশ এবং পাতি বেজির থেকে অধিক লোমযুক্ত হয়। এদের সরু লেজ ও পশম অন্যান্য প্রজাতিদের থেকে এদের আলাদা করে।
এদের দক্ষিণ ভারতের বিস্তীর্ণ অঞ্চলে দেখা যায়। পশ্চিমঘাট পর্বতমালা, নীলগিরি পর্বত, মাদুরাই-এর উচ্চ তরঙ্গায়িত মালভূমি, আনাইমালাই পর্বত, কেরালা প্রভৃতি বিভিন্ন জায়গায় দেখা যায়। এছাড়া ভারতের প্রতিবেশী রাষ্ট্র শ্রীলঙ্কায় দেখা যায়।
ঘোড়া চেলা
ঘোড়া চেলা (বৈজ্ঞানিক নাম: "Securicula gora") (ইংরেজি: Gora-chela) হচ্ছে Cyprinidae পরিবারের "Securicula" গণের একটি স্বাদুপানির মাছ।
এই প্রজাতির মাছ বাংলাদেশ, পাকিস্তান, নেপাল এবং ভারতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
দেলোয়ার হোসেন বীর বিক্রম
শহীদ দেলোয়ার হোসেন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
দেলোয়ার হোসেনের জন্ম নোয়াখালী জেলার সোনাইমুড়ি উপজেলার অম্বরনগর ইউনিয়নের ওয়াসেকপুর গ্রামে। তাঁর বাবার নাম আফিজউদ্দিন এবং মায়ের নাম ছবের নেছা। তাঁর স্ত্রীর নাম জাকিয়া খাতুন। তাঁর দুই ছেলে, দুই মেয়ে।
ইপিআরে চাকরি করতেন দেলোয়ার হোসেন। ১৯৭১ সালে কর্মরত ছিলেন যশোর ইপিআর সেক্টরের অধীনে। মুক্তিযুদ্ধ শুরু হলে যুদ্ধে যোগ দেন। যশোর জেলার বিভিন্ন স্থানে প্রতিরোধযুদ্ধে অংশ নেন তিনি। যশোরের পতন হলে তাঁর সঙ্গী-সাথিরা বেশির ভাগ আশ্রয় নেন ভারতে। তিনি তাঁর দলনেতার অনুমতি নিয়ে নিজ এলাকায় চলে আসেন। এসে দেখেন তাঁর এলাকা তখনো মুক্ত। পাকিস্তান সেনাবাহিনীর তৎপরতা শুরু হয়নি। এটা দেখে তিনি স্থানীয় ছাত্র-যুবকদের সংগঠিত করে তাঁদের নিজেই প্রাথমিক প্রশিক্ষণ দেওয়া শুরু করেন। কিছুদিনের মধ্যেই পাকিস্তান সেনাবাহিনী তাঁর এলাকায় তৎপরতা শুরু করে। তখন তাঁর দলের সবাইকে নিয়ে তিনি ভারতে যান।
মুক্তিযুদ্ধের চূড়ান্ত পর্যায়ে ফেনী জেলার বিলোনিয়া পকেটে অবস্থানরত পাকিস্তানি সেনাদের অবরুদ্ধ করার জন্য মুক্তিবাহিনী ও মিত্রবাহিনী ভারত-বাংলাদেশ সীমান্ত অতিক্রম করে বন্দুয়া-দৌলতপুর-পাঠাননগরে প্রবেশ করে। কিন্তু তার আগেই পাকিস্তানি সেনারা দ্রুত বিলোনিয়ার সব অবস্থান ছেড়ে ফেনীতে সমবেত হয়। পাঠাননগরে ছিল তাদের শক্ত এক অবস্থান। ডিসেম্বর মাসের প্রথম দিকে মুক্তিযোদ্ধারা ফেনীর পাঠাননগরে পাকিস্তানি সেনাদের মুখোমুখি অবস্থান নেন। একটি দলে ছিলেন দেলোয়ার হোসেন। মুক্তিযোদ্ধারা পাঠাননগরে অবস্থান নেওয়ার পর দুই পক্ষে গোলাগুলি চলতে থাকে। ৬ ডিসেম্বর পর্যন্ত এখানে প্রতিদিনই খণ্ড খণ্ড যুদ্ধ হয়। সে সময় কোনো এক যুদ্ধে দেলোয়ার হোসেন শহীদ হন। দেলোয়ার হোসেন পরে যুদ্ধ করেন ২ নম্বর সেক্টরের রাজনগর সাব-সেক্টরে। পরিবারের দেওয়া তথ্য অনুযায়ী, ডিসেম্বর মাসের প্রথম দিকে ফেনীর পাঠাননগরে এক যুদ্ধে তিনি শহীদ হন। সহযোদ্ধারা তাঁকে সমাহিত করেন পাঠাননগরেই।
সমভূমি
সমুদ্রপৃষ্ঠের সাথে প্রায় সমউচ্চতাবিশিষ্ট বিস্তীর্ণ এবং মৃদু ঢালবিশিষ্ট বিস্তৃত প্রান্তরকে সমভূমি(plains) বলে।সমভূমি সমুদ্র সমতলের চেয়ে সামান্য উচুঁ হয়।পৃথিবীর মোট ভূমিরূপের শতকরা প্রায় ৩৬ ভাগ সমভূমি।মানুষ অন্য সকল ভূমিরূপের চেয়ে সমভূমিতে থাকতে অধিক পছন্দ করে।
সমভূমি মূলত তিনটি প্রক্রিয়ায় গঠিত হয়।যথাঃ ১.ক্ষয়ক্রিয়া ২.সঞ্চয়ক্রিয়া ও ৩.ভূআলোড়ন জনিত কারণ।
কোন কোন উৎস অনুযায়ী সমভূমি ২ প্রকার আবার কোন কোন উৎস অনুযায়ী সমভূমি ৩ প্রকার। যেহেতু সমভূমি উৎপত্তির কারণ ৩ টি সেহেতু প্রসারিত দৃষ্টিকোন থেকে সমভূমি ৩ প্রকার।
কোন উচ্চ ভূমি প্রাকৃতিক শক্তি দ্বারা ক্রমশ ক্ষয়প্রাপ্ত হয়ে সমভূমিতে পরিণত হলে তাকে ক্ষয়জাত সমভূমি বলে। ক্ষয়জাত সমভূমি মূলত চার ভাবে সৃষ্টি হয়।
বিভিন্ন প্রকার প্রাকৃতিক শক্তি দ্বারা পলি,বালুকণা নিন্মভূমিতে সঞ্চিত হয়ে যে সমভূমি সৃষ্টি করে তাকে সঞ্চয়জাত সমভূমি বলে।
উল্লেখযোগ্য সঞ্চয়জাত সমভূমি গুলো হল:ভূআলোড়নজনিত কারণে সমুদ্র সমতলের দুবর্ল অংশের পতন বা মহাদেশের কোন নিচুভূমি উত্থিত হয়ে যে ভূমিরূপের সৃষ্টি করে,তাকে ভূআলোড়নজনিত সমভূমি বলে।দুই ভাবে এ ধরণের সমভূমি সৃষ্টি হয়।
পৃথিবীর প্রায় সকল মহাদেশেই সমভূমি রয়েছে।
ইউরেশিয়া অঞ্চল বলতে ইউরোপ ও এশিয়া অঞ্চলকে বোঝানো হয়।এ অঞ্চলের প্রধান প্রধান সমভূমিগুলো হল:
সুপ্রাচীনকাল থেকেই মানুষ বসবাসের জন্য সমভূমিকে বেচে নিয়েছে।সমভূমি পবর্ত বা মালভূমি থেকে অধিক নিরাপদ ও বাসযোগ্য।
সমভূমি পশুপালন,কৃষি ও চাষাবাদ শিল্পকারখানা স্থাপন,বাসস্থান স্থাপন প্রভৃতি কাজার জন্য বিশেষ উপযোগী।
বাংলাদেশের সুবিশাল এলাকা জুড়ে রয়েছে সমভূমি।বাংলাদেশের সমভূমির মোট আয়তন ১,২৪,২৬৬ বর্গকিলোমিটার।এর আধিকাংশই নদীবাহিত পলি দ্বারা সৃষ্ট।এ সমভূমি উত্তর অংশ থেকে ক্রমনিম্ন।সুন্দরবন প্রায় সমুদ্র সমতলে অবস্থিত। বাকি অঞ্চলগুলোর উচ্চতা-
বাংলাদেশের সমভূমিকে নিন্মোক্ত ভাগে ভাগ করা যায়।
কুরআনে নারী
কুরআনে নারী একটি গুরুত্বপূর্ণ দিক। বিভিন্ন সূরার আয়াতে অনেক নারীর কথা উল্লেখ করা হয়েছে। এসব নারীদের মধ্যে অনেকে সৎ কাজের জন্য আবার অনেকে অসৎ কাজের জন্য উল্লেখিত হয়েছে। একমাত্র মরিয়ম (আ.) কে নাম দ্বারা কুরআনে উল্লেখ করা হয়েছে।
হাওয়া হলেন আদম এর স্ত্রী। কুরআন ও হাদিস অনুসারে তিনি সৃষ্ট প্রথম মানবী। খৃষ্ট ধর্মানুসারে তাঁর নাম ইভ। মরিয়ম (আ.) ব্যতীত অন্য নারীদের মতো কুরআনে তাঁর নামও উল্লেখ করা হয়নি।
সারাহ ছিলেন হযরত ইব্রাহীম (আ.) এর স্ত্রী ও হযরত ইসাহাক (আ.) এর মা । ইব্রাহীম (আ.) এর নিজ পরিবারের মধ্যে তিনি ও ইব্রাহীমের ভ্রাতুষ্পূত্র লূত মুসলমান হন ।হযরত ইসমাঈল (আ.) এর জন্মের ১৪ বছর পরে তাঁর গর্ভে হযরত ইসাহাক (আ.) জন্ম হয়। তাঁর চাপেই ইব্রাহীম (আ.) তাঁর দ্বিতীয় স্ত্রী হাজেরাকে নির্বাসনে দেন। তিঁনি ছিলেন হযরত হাওয়া (আ.) এর পরে পৃথিবীর শ্রেষ্ঠ সুন্দরী মহিলা।
জুলেখা বাদশাহ আজিজ এর স্ত্রী ছিলেন। কুরআনে সূরা ইউসূফে তার কথা বর্ণিত রয়েছে। তিনি হযরত ইউসূফ (আ.) কে প্রেম নিবেদন করেছিলেন এবং মূলত তার জন্যই ইউসূফ (আ.) গ্রেপ্তার হয়েছিলেন।
মরিয়ম হলেন ঈসা এর মাতা। কুরআনে উল্লেখিত মহিলাদের মধ্যে একমাত্র তাঁরই নাম উল্লেখ করা আছে । এমনকি তাঁর নামে একটি সূরাও নাযিল হয়েছে। সূরা মারইয়াম ও সূরা ইমরানে তাঁর কথা উল্লেখ রয়েছে। তাঁর পিতা ইমরান। আল্লাহ কুরআনের ৩১ টি আয়াতে তাঁর নাম উল্লেখ করেছেন।
কুরআনে আবু লাহাবের স্ত্রী এর কথা সূরা লাহাবে উল্লেখ আছে। হাদিস অনুসারে তার নাম উম্মে জামিল বিনতে হারাব । তিনি কুরইশ নেতা আবু সুফিয়ানের বোন। । তবে কুরআনে তাকে নাম দ্বার উল্লেখ না করে আবু লাহাবের স্ত্রী বলে উল্লেখ করা হয়েছে। সূরা লাহাবে তার অপকর্মের জন্য তাকে শাস্তি পেতে হবে একথা বলা হয়েছে। তিনি রাসূল (স.) গীবত করতেন। এছাড়াও তাঁর পথে কাটা বিছিয়ে রাখতেন যেন তিঁনি কষ্ট পান ।
বেলিটোরা
বেলিটোরা বা বেলিটুরা (বৈজ্ঞানিক নাম: "Psilorhynchus balitora") (ইংরেজি: Balitora minnow ) হচ্ছে Psilorhynchidae পরিবারের "Psilorhynchus" গণের একটি স্বাদুপানির মাছ।
এই প্রজাতির মাছ বাংলাদেশ, ভারত, নেপাল এবং মায়ানমারে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
বালিটোরা
বালিটোরা বা বালিটুরা (বৈজ্ঞানিক নাম: "Psilorhynchus gracilis") (ইংরেজি: Rainbow minnow) হচ্ছে Psilorhynchidae পরিবারের "Psilorhynchus" গণের একটি স্বাদুপানির মাছ।
এই প্রজাতির মাছ বাংলাদেশ এবং ভারতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
জেমস বন্ডের চলচ্চিত্র তালিকা
জেমস বন্ড হল একটি কাল্পনিক চরিত্র।যে ব্রিটিশ গোয়েন্দা বিভাগে কর্মরত।সে এম আই৬ এর হয়ে কাজ করে ও তার কোড বা সাংকেতিক নাম ০০৭ (ডাবোল ও সেভেন)।
জেমস বন্ডের উপন্যাস নিয়ে প্রথম চলচ্চিত্র প্রকাশিত হয় ১৯৬২ সালো।
পোর্টসমাথের চুক্তি
পোর্টসমাথের চুক্তি ১৯০৫ সালের ৫ সেপ্টেম্বর রাশিয়া ও জাপানের মধ্যে স্বাক্ষরিত হয় এবং এর মধ্য দিয়ে রুশ-জাপান যুদ্ধের সমাপ্তি ঘটে। ১৯০৫ সালের ৬ আগস্ট থেকে ৩০ আগস্ট পর্যন্ত মার্কিন যুক্তরাষ্ট্রের মেইন অঙ্গরাজ্যের কিটারি-র পোর্টসমাথ জাহাজখোলাতে (shipyard) উভয়পক্ষের আলোচনার পর চুক্তিটি স্বাক্ষরিত হয়। মার্কিন রাষ্ট্রপতি থিওডোর রুজভেল্ট এই চুক্তির মধ্যস্থতা করেন এবং তাঁর অবদানের জন্য ১৯০৬ সালে নোবেল শান্তি পুরস্কার লাভ করেন।
অ্যান্ড্রু এলিস
অ্যান্ড্রু ম্যালকম এলিস (; জন্ম: ২৪ মার্চ, ১৯৮২) ক্যান্টারবারির ক্রাইস্টচার্চে জন্মগ্রহণকারী সাবেক নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে ক্যান্টারবারির পক্ষে ২০০২/০৩ মৌসুম থেকে ২০১৫-১৬ মৌসুম পর্যন্ত স্টেট চ্যাম্পিয়নশীপে প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান ছিলেন। এছাড়াও ডানহাতে ফাস্ট-মিডিয়াম বোলিং করে থাকেন অ্যান্ড্রু এলিস।
২০০৩ সালে অকল্যান্ডের বিপক্ষে অভিষেক ঘটে তার। ২৬.৭৬ গড়ে ৯১০ রান তুলেন। সর্বোচ্চ ৭৮ রান তুলেন নর্দার্ন ডিস্ট্রিক্টসের বিপক্ষে। এছাড়াও ৪৩.৬৮ গড়ে ৩২ উইকেট পেয়েছেন। ওতাগোর বিপক্ষে নিজস্ব সেরা ৫/৬৩ করেন। ১১টি লিস্ট এ ক্রিকেটের একদিনের খেলায় ২২.৪২ গড়ে ১৫৭ রান ও ৪০-এর অধিক গড়ে ৩ উইকেট পেয়েছেন। এছাড়াও ছয়টি টুয়েন্টি২০ খেলায় মাঝারীমানের সাফল্য পেয়েছেন।
২০০০-০১ মৌসুমে নিউজিল্যান্ডের অনূর্ধ্ব-১৯ দলের পক্ষে খেলেন। দক্ষিণ আফ্রিকার অনূর্ধ্ব-১৯ দলের বিপক্ষে ২ টেস্টে অংশ নেন। এছাড়াও ২০০৪ সালে মেরিলেবোন ক্রিকেট ক্লাবের পক্ষেও অংশ নেন তিনি।
২০১৬-১৭ মৌসুমে ম্যাকডোনাল্ডস সুপার স্ম্যাশ প্রতিযোগিতায় ক্যান্টারবারি কিংসের অধিনায়কত্ব করেন।
২০১১-১২ মৌসুমে সফরকারী জিম্বাবুয়ে দলের বিপক্ষে তার ওডিআই অভিষেক ঘটে। ৩ ফেব্রুয়ারি, ২০১২ তারিখে ডুনেডিনের ইউনিভার্সিটি ওভালে অনুষ্ঠিত খেলায় তার সাথে ডিন ব্রাউনলি ও টম ল্যাথামেরও একযোগে অভিষেক ঘটেছিল। ঐ খেলায় স্বাগতিক নিউজিল্যান্ড দল ৯০ রানে জয় পেয়ে সিরিজে ১-০ ব্যবধানে এগিয়ে যায়। এরপর একই দলের বিপক্ষে টি২০আই সিরিজের দ্বিতীয় ও চূড়ান্ত টুয়েন্টি২০ আন্তর্জাতিকে অভিষেক ঘটে তার। ১৪ ফেব্রুয়ারি, ২০১২ তারিখে হ্যামিল্টনের সেডন পার্কে অনুষ্ঠিত খেলায় তার দল ৫ উইকেটে বিজয়ী হয়েছিল।
একই বছরের মার্চে সফরকারী দক্ষিণ আফ্রিকা দলের বিপক্ষে টেস্ট দলে তাকে অন্তর্ভূক্ত করা হলেও কোন টেস্টে অংশগ্রহণের সুযোগ ঘটেনি তার।
বাংলাদেশ বিমান বাহিনীর ঐতিহাসিক বিমানসমূহের তালিকা
ঐতিহাসিক বিমান সমূহের তালিকা বাংলাদেশ বিমান বাহিনীর যেগুলো এখন কর্মক্ষেত্রে সক্রিয় নয়।
ঈদগাঁও ইউনিয়ন
ঈদগাঁও বাংলাদেশের কক্সবাজার জেলার অন্তর্গত কক্সবাজার সদর উপজেলার একটি ইউনিয়ন।
ঈদগাঁও ইউনিয়নের আয়তন ১৩,০০৭ একর (৫২.৬৪ বর্গ কিলোমিটার)। এটি কক্সবাজার সদর উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী ঈদগাঁও ইউনিয়নের লোকসংখ্যা ৩৮,৭৮৮ জন। এর মধ্যে পুরুষ ১৮,৭৯৬ জন এবং মহিলা ১৯,৯৯২ জন।
কক্সবাজার সদর উপজেলার সর্ব-পূর্বে ঈদগাঁও ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৬ কিলোমিটার। এ ইউনিয়নের উত্তরে ইসলামাবাদ ইউনিয়ন, পশ্চিমে জালালাবাদ ইউনিয়ন ও চৌফলদণ্ডী ইউনিয়ন, দক্ষিণে রামু উপজেলার রশিদনগর ইউনিয়ন ও জোয়ারিয়ানালা ইউনিয়ন এবং পূর্বে রামু উপজেলার গর্জনিয়া ইউনিয়ন ও ঈদগড় ইউনিয়ন অবস্থিত।
কক্সবাজার সদরের সমৃদ্ধ ও বর্ধিষ্ণু জনপদ "ঈদগাঁও" গৌড়যুগে পরিচিত ছিল "নয়াবাদ" নামে। উত্তরাধিকারের ভ্রাত্বঘাতীযুদ্ধে পরাজিত হয়ে মোগল সম্রাট শাহজাহানের পুত্র শাহসুজা সৈন্যসামন্ত নিয়ে ভারতবর্ষ থেকে আরাকান পালিয়ে যাওয়ার সময় তৎকালীন নয়বাদ এলাকায় পৌঁছলে পবিত্র ঈদুল ফিতর সমাগত হওয়ায় এখানে সৈন্যসামন্ত,আমির ওমরা সহ ঈদের নামাজ আদায় করেন। তৎকালীন নয়াবাদ তখন থেকেই "ঈদগাঁও" নামে পরিচিত হয়। শাহাজাদা সুজা ঈদের নামাজ আদায় করে পুনরায় আরাকান অভিমুখে যাত্রা করলেও মোগল রাজপুত্রের ঈদের নামাজের স্মৃতি বিজড়িত এ স্থান কালক্রমে "ঈদগাঁও" নামেই পরিচিতি লাভ করে ও পরবতীতে ব্রিটিশ আমলে বিভিন্ন সরকারী নথিপত্রে "ঈদগাঁও" নামে লিপিবদ্ধ ও পরিচিত হয়।
ঈদগাঁও ইউনিয়ন কক্সবাজার সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কক্সবাজার সদর মডেল থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এটি ৩টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
ঈদগাঁও ইউনিয়নের স্বাক্ষরতার হার ২৯.৫৭%। এ ইউনিয়নে ১টি ডিগ্রী কলেজ, ১টি ফাজিল মাদ্রাসা, ২টি মাধ্যমিক বিদ্যালয়, ২টি দাখিল মাদ্রাসা, ২টি নিম্ন মাধ্যমিক বিদ্যালয় ও ৭টি প্রাথমিক বিদ্যালয় রয়েছে।
ঈদগাঁও ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
ঈদগাঁও ইউনিয়নে ৫৩টি মসজিদ ও ৩টি মন্দির রয়েছে।
ঈদগাঁও ইউনিয়নের উত্তর প্রান্ত দিয়ে প্রবাহিত হচ্ছে ঈদগাঁও নদী।
ঈদগাঁও ইউনিয়নের প্রধান ৩টি হাট/বাজার হল ঈদগাঁও বাজার, কালিরছড়া বাজার এবং বাস স্টেশন বাজার।
যৌন পরিচয়
যৌন পরিচয় হচ্ছে এমন একটি বিষয় যা একজন আরকজনের প্রতি রোমান্টিক, যৌন উত্তেজনা বা ভালোবাসার মাধ্যমে প্রকাশ পায়।. "যৌন পরিচয়" বলতে আবার যৌন অভিমুখীতার পরিচয়কেও বুঝানোও হয়ে থাকে যেটি মানুষ তার যৌন অভিমুখীতার আচরণের মাধ্যমে কিংবা যৌন অভিমুখীতা ছাড়াও প্রকাশ করে। যৌন পরিচয় বা মানব যৌনাচার শব্দটি যৌন অভিমুখীতা এর সাথে সংশ্লিষ্ট কিন্তু দুইটিই আলাদা এখানে আচরণ বলতে একজনের লিঙ্গের পরিচয়কে বুঝানো হয়েছে আর অভিমুখীতা বলতে বিপরীত কিংবা একই লিঙ্গের প্রতি যৌনতা বা ভালোলাগার অনুভুতিকে বোঝানো হয়েছে।
যৌন পরিচয়কে কোন ব্যক্তির পরিচয়ের একটি অংশ হিসেবে বর্ননা করা হয় যা তাদের নিজ যৌনতা সম্পর্কিত স্বকীয় ধারণাকে তুলে ধরে। একটি সার্বিক বৃহত্তর পরিচয়ে নিজস্ব পরিচয় উপাদানসমূহের সমন্বয় (উদাহরণস্বরুপ. নৈতিক, ধর্মীয়, জাতীয়, পেশাগত) পরিচয়ের বহুমাত্রিক গঠন বিকাশের জন্য আবশ্যক।
যৌন পরিচয় কোন ব্যক্তির জীবনভর পরিবর্তিত হতে পারে, এবং তা তার জৈবিক যৌনতা, যৌন আচরণ ও প্রকৃত যৌন অভিমুখিতার সঙ্গে সমরেখ হতেও পারে বা নাও হতে পারে। উদাহরণস্বরূপ, পুরুষ সমকামী, নারী সমকামী, ও উভকামী লোক হয়তো কোন সমকামবিদ্বেষী/বিপরীতকামবাদী পরিবেশে প্রকাশ্যে চিহ্নিত হবে না অথবা যেখানে এলজিবিটি অধিকার দুর্বল। ১৯৯০ সালে স্যোশাল অর্গানাইজেশন অব সেক্সুয়ালিটির একটি গবেষণায়, সমযৌনতার প্রতি বিভিন্ন মাত্রার আকর্ষণ অনুভব করেছেন এমন লোকদের মাত্র ১৬% নারীর ও ৩৬% পুরুষের সমকামী বা উভকামী যৌন পরিচয় ছিল।
যৌন পরিচয় মূলত যৌন অভিমুখিতার চেয়ে যৌন আচরণের সঙ্গে অধিক ননিকট সম্পর্কিত। ইতোঃপূর্বে প্রদত্ত একই জরিপে পাওয়া গেছে যে সমকামী বা উভকামী পরিচয়সম্পন্নদের মাঝে ৯৬% নারী ও ৮৭% পুরুষ সমযৌনতার কারও সঙ্গে যৌনকর্মে অংশ নিয়েছে,সম-যৌনতায় আকর্ষণ অনুভবকারী ৩২% নারী ও ৪৩% পুরুষের বিপরীতে। এই ফলাফলসমূহের উপর পর্যালোচনা করার পর, সংস্থাটি মন্তব্য করে: "সমকামী বা পুরুষ সমকামী হিসেবে আত্মপরিচিতির বিকাশহল একটি মমানসিক সামাযিক জটিল অবস্থা, যা এই সমাজে, কেবলই সময়ের পালাবদলের সঙ্গে অর্জিত হয়, যাতে প্রায়শই সামাজিক অস্বস্তি উল্লেখ না করার কারণে বিবেচনাযোগ্য ব্যক্তিগত সংগ্রাম ও আত্মদ্বন্দ্ব সঙ্গে থাকে। "
তকমাবিহীন যৌনতা হল যখন কোন ব্যক্তি তাদের যৌন পরিচয় দিতে অপছন্দ করে। এই পরিচয় তাদের নিজ যৌনতা সম্পর্কে অনিশ্চয়তা অথবা কোন যৌনতা ধারণ করতে অনিচ্ছুক হওয়া থেকে উদ্বুদ্ধ হতে পারে কারণ আবশ্যকীয়ভাবে কোন তকমা পছন্দ করে না, অথবা তারা নিজস্ব যৌন পরিচয়ের কারণে জোরপূর্বক সম, বিপরীত, উভ বা সর্ব আকর্ষণ অনুভবের পরিবর্তে তাদের আকর্ষণের ক্ষেত্রে স্বাধীনতা অনুভব করতে চান।। তকমাবিহীন হিসেবে নিজেকে চিহ্নিত করার আরেকটি কারণ হতে পারে কারও "নিজ যৌনতার সংখ্যালঘু অবস্থান মেনে নেওয়ার প্রতি অনিচ্ছা।"
সুনেত্রা গুপ্ত
সুনেত্রা গুপ্ত (জন্ম ১৫ মার্চ ১৯৬৫) একজন উপন্যাসিক ও অক্সফোর্ড বিশ্ববিদ্যালয়ের তাত্ত্বিক রোগতত্ত্ব বা মহামারী বিদ্যার অধ্যাপক। উনি ম্যালেরিয়া, এইচআইভি, ইনফ্লুয়েঞ্জা এবং মেনিনজাইটিসের জন্য দায়ী সংক্রামক রোগের এজেন্ট নিয়ে কাজ করছেন।
সুনেত্রা গুপ্ত ভারতের কলকাতায় জন্মগ্রহন করেন ও জীববিদ্যা নিয়ে প্রিন্সটন বিশ্ববিদ্যালয় থেকে স্নাতক হন। লন্ডন বিশ্ববিদ্যালয় থেকে উনি পিএইচডি সম্পূর্ণ করেন। উনি অধ্যাপক আদ্রিয়ান ভি এস হিলকে বিয়ে করেছেন।
সুনেত্রা গুপ্ত বর্তমানে অক্সফোর্ড বিশ্ববিদ্যালয়ের প্রাণিবিদ্যা বিভাগে তাত্ত্বিক রোগতত্ত্ব বা মহামারী বিদ্যার অধ্যাপক। উনি প্রিন্সটন বিশ্ববিদ্যালয়ে ইউরোপীয় অ্যাডভাইসরি বোর্ডের সদস্যা।
জ্যুলজিকাল সোসাইটি অফ লন্ডন ওনাকে বৈজ্ঞানিক পদকে ভূষিত করেছে। বৈজ্ঞানিক গবেষনার জন্য রয়েল সোসাইটির পক্ষ থেকে উনি রোজালিন্ড ফ্রাঙ্কলিন পুরষ্কারে সন্মানিত হয়েছেন।
জুলাই ২০১৩ সালে মর্যাদাপূর্ণ রয়েল সোসাইটির গ্রীষ্মকালীন বৈজ্ঞানিক প্রদর্শনীতে মারি ক্যুরির মতন অগ্রগণ্য মহিলা বৈজ্ঞানিকদের সাথে তাঁর ছবিও প্রদর্শন করা হয়।
সুনেত্রা গুপ্ত বাংলায় প্রথম লেখালেখি শুরু করেন। রবীন্দ্রনাথ ঠাকুরের কবিতা উনি ইংরেজিতে অনুবাদ করেন। ইংরেজিতে ওনার একাধিক উপন্যাস প্রকাশিত হয়েছে। অক্টোবর ২০১২ তে তাঁর পঞ্চম উপন্যাস "সো গুড ইন ব্ল্যাক" দক্ষিণ এশিয় সাহিত্য বিভাগে ডিএসসি পুরষ্কারের প্রাথমিক তালিকায় ছিল।
"মেমোরিজ অফ রেইন" উপন্যাসের জন্য ১৯৯৬ সালে উনি সাহিত্য অকাদেমি পুরস্কার পান।
২০০৭ ভারত ক্রিকেট দলের বাংলাদেশ সফর
ভারত ক্রিকেট দল দুইটি টেস্ট ম্যাচ ও একটি আন্তর্জাতিক ম্যাচ খেলতে ২০০৭ সালের মে মাসে বাংলাদেশ সফর করে। সফরের প্রথম ম্যাচ মে'র ১০ তারিখে খেলা হয়, যাতে ভারত ৫ উইকেটে জয় লাভ করে। সিরিজের দ্বিতীয় ম্যাচে গৌতম গম্ভীরের শতকের সৌজন্যে ভারত ৪৬ রানের জয় পায়। তৃতীয় ম্যাচের দিন ঘূর্ণিঝড় আকাশের কারণে বিরতিহীন বৃষ্টিপাত হয়, যা সেদিন বাংলাদেশের দক্ষিণে আঘাত হানে। ফলে তৃতীয় ম্যাচে বাতিল হয়ে যায়। ভারতীয় উইকেটরক্ষক মহেন্দ্র সিং ধোনি ওডিআই সিরিজ সেরার পুরস্কার লাভ করেন। তিনি ওডিআই সিরিজে শীর্ষ রান সংগ্রহ করেন ও স্ট্যাম্পের পিছনে তিনি ডিসমিসাল নেন।
টেস্ট সিরিজ ভারত ১-০ তে জয় করে। বৃষ্টিবিঘ্নিত ড্র হওয়া প্রথম টেস্টে ভারত দুই ইনিংসেই তাঁদের ইনিংস ঘোষণা করে, প্রথম ইনিংসে অলআউট হলেও দ্বিতীয় ইনিংসে বাংলাদেশ দুই উইকেটে ১০৪ রান করে পঞ্চম দিন শেষ করে। অন্যদিকে, দ্বিতীয় ম্যাচ ভারত আধিপত্য বিস্তার করে তিন দিনে খেলা শেষ করে। দ্বিতীয় টেস্টে মোহাম্মদ আশরাফুল মাত্র ২৭ বলে দ্রুততম অর্ধ-শতক করেন।
রেডিও পদ্মা
রেডিও পদ্মা রাজশাহী থেকে দেশের প্রথম কমিউনিটি বেতার রেডিও পদ্মা’র আনুষ্ঠানিক সম্প্রচার শুরু হয়েছে গত ০৭ অক্টোবর ২০১১ ইং তারিখ থেকে। গণপ্রজাতন্ত্রী বাংলাদেশ সরকারের মাননীয় তথ্যমন্ত্রী জনাব আবুল কালাম আজাদ অনুষ্ঠানিকভাবে রেডিও পদ্মা’র সম্প্রচার কার্যক্রমের শুভ উদ্বোধন করেন।
দেশের প্রথম কমিউনিটি বেতারের নাম “রেডিও পদ্মা” নির্ধারণ করা হয়েছে। পদ্মা নদীকে ঘিরে বৃহত্তর রাজশাহী অঞ্চলের শিক্ষা, সংস্কৃতি, জীবন ধারা, জ্ঞান, গরিমা গড়ে উঠেছে। এই কারণে এই রেডিও স্টেশনের নামকরণ করা হয়েছে এই নদীকে নিয়ে।
সেন্টার ফর কমিউনিকেশন এ্যান্ড ডেভেলপমেন্ট (সিসিডি বাংলাদেশ) গণযোগাযোগ ও সাংবাদিকতা বিষয়ক একটি জ্ঞানচর্চা কেন্দ্র। প্রতিষ্ঠানলগ্ন থেকে সিসিডি দেশের উত্তরাঞ্চলে কর্মরত সাংবাদিকদের পেশাগত দক্ষতা বৃদ্ধি, আঞ্চলিক মিডিয়ার সক্ষমতা বাড়নো এবং যোগাযোগ মাধ্যমকে মানুষের কল্যাণার্থে ব্যবহারে উৎসাহ যোগানোর লক্ষ্যে নানা গুরুত্বপূর্ণ কর্মসূচি বাস্তবায়ন করে যাচ্ছে। সিসিডি’র মূল লক্ষ্য হচ্ছে গণমাধ্যম ও তথ্য প্রযুক্তিকে প্রান্তিক ও সুবিধাবঞ্চিত মানুষের কণ্ঠ জাগরণে ব্যবহারে উৎসাহ যোগানো, সর্বস্তরের মানুষের তথ্যগত ক্ষমতায়নে প্রয়াস চালানো। এই লক্ষ্য অর্জনের একটি সামাজিক উদ্যেগ হচ্ছে রেডিও পদ্মা।
৯৯.২০ এফএম (২০০ মেগাহার্জ), বাংলাদেশ টেলিযোগাযোগ নিয়ন্ত্রণ কমিশন (বিটিআরসি) কর্তৃক প্রদত্ত।
লাইসেন্স নং- ০১, তারিখ: ২৯/০৯/২০১১ ইং। গণপ্রজতন্ত্রী বাংলাদেশ সরকারের তথ্য মন্ত্রণালয় কর্তৃক প্রদত্ত।
বস ২
বস২ বা বস ২: "ব্যক টু রুল" হল ভারত-বাংলাদেশ যৌথ প্রযোজনার চলচ্চিত্র। এই চলচ্চিত্রটি ২০১৩ সালে মুক্তি প্রাপ্ত বস চলচ্চিত্রের দ্বিতীয় পর্ব বা অংশ। এই পর্বের চলচ্চিত্রের কাহীনি সম্পূর্ন মৌলিক। চলচ্চিত্রে প্রধান চরিত্রে রয়েছেন জিৎ, শুভশ্রী গাঙ্গুলী, নুসরাত ফারিয়া মাজহার।
এই চলচ্চিত্রটি ২০১৭ সালের ২৩ জুন পশ্চিমবঙ্গ (ভারত) ও ২৫ জুন বাংলাদেশে মুক্তি পায়।
চলচিত্রটি পশ্চিমবঙ্গে প্রথম দিনেই টাকা আয় করে।বস ২ চলচ্চিত্রটি ২০১৭ সালের ২৩ জন মুক্তি পায়।এই চলচ্চিত্রটি পশ্চিমবঙ্গের (ভারত) ১৭০ টির বেশি প্রেক্ষাগৃহে ও বাংলাদেশে ১০০ টির বেশি পেক্ষাগৃহে মোট ২৭০ টি পেক্ষাগৃহে মুক্তি পায় একই সঙ্গে।
ডেভিড স্টোরি
ডেভিড ম্যালকম স্টোরি (ইংরেজি: David Malcolm Storey; জন্ম: ১৩ জুলাই, ১৯৩৩) হলেন একজন ব্রিটিশ ঔপন্যাসিক, নাট্যকার ও চিত্রনাট্যকার। এছাড়া তিনি একজন প্রাক্তন রাগবি খেলোয়াড়। তিনি ১৯৭৬ সালে "সেভিলা" উপন্যাসের জন্য ম্যান বুকার পুরস্কার লাভ করেন।
স্টোরি ১৯৩৩ সালের ১৩ জুলাই ইয়র্কশায়ারেরর ওয়েকফিল্ডে জন্মগ্রহণ করেন। তার পিতা ছিলেন ইয়র্কশায়ারের এক খনির কর্মী। তিনি ওয়েকফিল্ডের কিউইজিএস পড়াশুনা করেন। পরে তিনি স্লেড স্কুল অফ ফাইন আর্ট-এ ভর্তি হন এবং সেখানকার খরচ চালানোর জন্য লিডস রাইনোস দলে রাগবি খেলতেন।
১৯৬০ সালে স্টোরি তার প্রথম উপন্যাস "দিস স্পোর্টিং লাইফ" উপন্যাস রচনা করেন। এই উপন্যাসের জন্য তিনি ১৯৬০ সালে ম্যাকমিলান ফিকশন পুরস্কার লাভ করেন। তার রচিত দ্বিতীয় উপন্যাস হল "ফাইট ইনটু ক্যামডেন"। বইটি ১৯৬১ সালে জন লেওয়েলিন রাইস পুরস্কার লাভ করে। তার তৃতীয় উপন্যাস "র‍্যাডক্লিফ"। এই উপন্যাসের জন্য তিনি ১৯৬৩ সালে সমারসেট মম পুরস্কার লাভ করেন। "পাসমোর" (১৯৭২) উপন্যাসের জন্য তিনি জিওফ্রে ফেবার স্মারক পুরস্কার অর্জন করেন। তার সবচেয়ে উল্লেখযোগ্য উপন্যাস হল "সেভিলা" (১৯৭৬)। এই উপন্যাসের জন্য তিনি ১৯৭৬ সালে ম্যান বুকার পুরস্কার লাভ করেন। দীর্ঘ বিরতির পর ১৯৯৮ সালে "অ্যা সিরিয়াস ম্যান" এবং ২০০২ সালে "অ্যাজ ইট হ্যাপেন্‌ড" উপন্যাস প্রকাশিত হয়। তার সর্বশেষ উপন্যাস "থিন আইস স্কেটার" ২০০৪ সালে প্রকাশিত হয়।
তার প্রথম নাটক "দ্য রেস্টোরেশন অফ আরনল্ড মিডলটন" ১৯৬৭ সালে প্রকাশিত হয়। এই নাটকের জন্য তিনি সবচেয়ে সম্ভাবনাময় নাট্যকার হিসেবে ইভেনিং স্ট্যান্ডার্ড পুরস্কার লাভ করেন। তার "দ্য কনট্রাক্টর" (১৯৬৯), "নাটক"(১৯৭০) ও "দ্য চেঞ্জিং রুম" (১৯৭২) নাটক তিনটি বছরের সেরা নাটক হিসেবে নিউ ইয়র্ক ক্রিটিক পুরস্কার লাভ করে। "আর্লি ডেজ" (১৯৮০), "দ্য মার্চ অফ রাশিয়া" (১৯৮৯) ও "স্টেজেস" (১৯৯২) নাটকগুলো রয়্যাল ন্যাশনাল থিয়েটার-এ প্রথম মঞ্চন্থ করা হয়।
স্টোরি তার "প্রথম উপন্যাস" অবলম্বনে নির্মিত "দিস স্পোর্টিং লাইফ" (১৯৬৩) চলচ্চিত্রের চিত্রনাট্য রচনা করেন এবং রাগবি খেলোয়াড় চরিত্রে অভিনয় করেন। ছবিটি পরিচালনা করেছেন লিন্ডসে এন্ডারসন। এই চলচ্চিত্র দিয়ে তিনি লিন্ডসের সাথে দীর্ঘ চলচ্চিত্র কর্মজীবনে জড়িয়ে পড়েন। পরবর্তীতে স্টোরির "ইন সেলিব্রেশন" নাটক ও তার চিত্রনাট্য অবলম্বনে এন্ডারসন নির্মিত চলচ্চিত্রটি ১৯৭৫ সালে আমেরিকান ফিল্ম থিয়েটার ধারাবাহিকের অংশ হিসেবে মুক্তি পেয়েছিল। তার উপন্যাস ও চিত্রনাট্য অবলম্বনে "হোম" (১৯৭২) ও "আর্লি ডেজ" (১৯৮১) টেলিভিশন চলচ্চিত্র নির্মিত হয়েছিল।
স্টোরি ১৯৫৬ সালে বারবারা হ্যামিলটনের সাথে বিবাহবন্ধনে আবদ্ধ হন। এই দম্পতির দুই পুত্র ও দুই কন্যা, হেলেন স্টোরি ও কেট স্টোরি।
সিউডোফেড্রিন
সিউডোফেড্রিন এলকালয়েড (উপক্ষার) এফেড্রিনের একটি রাসায়নিক জাতক। এফেড্রিন এলকালয়েডকে হাইড্রোক্লোরিক এসিডের সাথে বিক্রিয়া করলে সিউডোফেড্রিন তৈরী হয়। এক কেজি সিউডোফেড্রিনের মূল্য ৬৭ ডলার। 
সর্দি-কাশির ওষুধ তৈরির উপাদান সিউডোফেড্রিন ব্যবহৃত হয়। ফুসফুস, কান-গলার প্রদাহ, সর্দি-কাশি, শ্বাসকষ্ট ও অ্যালার্জি উপশমের ওষুধে সিউডোফেড্রিন ব্যবহার করা হয়। বাংলাদেশের বাজারে বিভিন্ন কোম্পানির ১৫-২০টি ব্র্যান্ড ট্যাবলেট ও সিরাপ পাওয়া যায়। বাংলাদেশ ওষুধ তৈরির জন্য বৈধভাবে ব্রাজিল, ইতালি, ভারত, চীন ও সিঙ্গাপুর থেকে সিউডোফেড্রিন আমদানি করে। আমদানি করা সিউডোফেড্রিন দিয়ে আট ধরনের ওষুধ প্রস্তুত করে স্থানীয় ওষুধ কোম্পানি।
সিউডোফেড্রিন এর সঙ্গে ক্যাফেইন মিশিয়ে মাদকদ্রব্য তৈরি করা হচ্ছে। সিউডোফেড্রিন দিয়েই মেটাফেটামিন তৈরি করা হয়, যা ইয়াবা নামে পরিচিত মাদকের একটি উপাদান। মেটাফেটামিন ও ক্যাফেইন দিয়েই ইয়াবা ট্যাবলেট তৈরি করা হয়।ক্যাফেইনও একটি উদ্দীপক এলকালয়েড যা চা ও কফির উদ্দীপক উপাদান। শুধু বাংলাদেশেই বছরে ৩০০ কোটি ডলার মূল্যের ইয়াবা ট্যাবলেট বিক্রি হয়। এক কেজি সিউডোফেড্রিনের মূল্য ৬৭ ডলার। এই পরিমাণ সিউডোফেড্রিন দিয়ে ৪ লাখ ইয়াবা ট্যাবলেট তৈরি করা সম্ভব। যার মূল্য দাঁড়ায় ৬ লাখ ডলারেরও বেশি।বিশেষজ্ঞদের মতে বাংলাদেশের তরুণ সমাজকে ধংশ করার জন্য প্রতিবেশী কয়েকটি দেশ প্রচুর পরিমাণে সিউডোফেড্রিন উৎপাদন করছে এবং তা দিয়ে ইয়াবা তৈরি করা হচ্ছে ও বাংলাদেশে পাচার করা হচ্ছে। আন্তর্জাতিক ওষুধ নির্মাতা গ্লাক্সোস্মিথকিন এর বাংলাদেশ শাখা ২০১০ সাল থেকে সিউডোফেড্রিন দিয়ে ওষুধ উৎপাদন বন্ধ করে দিয়েছে।
সিউডোফেড্রিন ওভার দ্য কাউন্টার ওষুধ বা সেই সব ওষুধ যেগুলো ক্রেতা সরাসরি প্রেসক্রিপশন ছা্ড়াই কিনতে পারে এমন ওষুধ নয়. এটি কিনতে হলে সরকারী অনুমোদন লাগে। ব্যাপক অপব্যবহারের কারনে বিশ্বজুড়ে সিউডোফেড্রিন অপব্যবহার এর বিরুদ্ধে ব্যবস্থা নেওয়া হচ্ছে। অবৈধ মাদক ইয়াবা ট্যাবলেটের বিক্রি বেড়ে যাওয়ার কারণে সিউডোফেড্রিন নিষিদ্ধ করতে যাচ্ছে বাংলাদেশ সরকার। সম্প্রতি মেক্সিকোও সিউডোফেড্রিন আমদানি নিষিদ্ধ করেছে।
নদী পাথুরে তিতারী
নদী পাথুরে তিতারী (বৈজ্ঞানিক নাম: "Psilorhynchus sucatio") (ইংরেজি: River stone carp) হচ্ছে Psilorhynchidae পরিবারের "Psilorhynchus" গণের একটি স্বাদুপানির মাছ।
এই প্রজাতির মাছ বাংলাদেশ, ভারত, মায়ানমার এবং নেপালে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
সিরিয়ায় রুশ সশস্ত্রবাহিনীর ক্ষয়ক্ষতি
রুশ সশস্ত্রবাহিনীর নিয়মিত সদস্যদের ক্ষয়ক্ষতির তালিকা:
বালিচাটা
বালিচাটা বা বালিছাটা (বৈজ্ঞানিক নাম: "Acanthocobitis botia") (ইংরেজি: Sand Loach) হচ্ছে Balitoridae পরিবারের "Acanthocobitis" গণের একটি স্বাদুপানির মাছ।
এই প্রজাতির মাছ বাংলাদেশ, ভারত, পাকিস্তান, নেপাল, চীন, মায়ানমার এবং থাইল্যান্ডে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
শৌলমারী (দ্ব্যর্থতা নিরসন)
শৌলমারী বলতে যা বুঝানো হতে পারেঃ
ভোর সাগর পোর্ট লিমিটেড
ভোর সাগর বন্দর নিয়ন্ত্রক বা ভোর সাগর পোর্ট লিমিটেড হল পশ্চিমবঙ্গের সাগর দ্বীপের প্রস্তাবিত সাগর বন্দর এর নিয়ন্ত্রক সংস্থা।এই সংস্থার সদর দপ্তর কলকাতায় অবস্থিত।এই সংস্থায় কেন্দ্র সরকারের নিয়ন্ত্রনাধীন কলকাতা বন্দর কর্তৃপক্ষ ৭৪ শতাংশ ও রাজ্য সরকারের ২৬ শতাংশ অংশীদারত্ব রয়েছে।
এই সংস্থাটি ২০১৫ সালে গঠিত হয়।বর্তমানে সংস্থাটি সাগর বন্দর গঠনের জন্য গুরত্বপূর্ন ভূমিকা পালন করে চলেছে।
প্রস্তাবিত সাগর বন্দর প্রকল্পটিকে আর্থিকদিক থেকে সম্ভাবনাময় করে তুলতে ৫১৫ কোটি টাকা অনুমোদন করেছে কেন্দ্রীয় সরকার। এই বন্দরটির উন্নয়নে গত দু’বছর ধরে কেন্দ্রীয় জাহাজ চলাচল মন্ত্রক যে নিরন্তর প্রচেষ্টা চালিয়ে আসছে সরকারের এই অনুমোদন তারই একটি অঙ্গ। এই প্রকল্পটি রূপায়ণের কাজে যুক্ত করা হয়েছে ভোর সাগর পোর্ট লিমিটেড অর্থাৎ বিএসপিএল’কে। সমগ্র প্রকল্পটি রূপায়ণে কলকাতা পোর্ট ট্রাস্ট এবং পশ্চিমবঙ্গ সরকারের অংশীদারিত্বের মাত্রা হবে যথাক্রমে ৭৪ শতাংশ ও ২৬ শতাংশ। বন্দরটির বিস্তারিত প্রকল্প রিপোর্ট তৈরির দায়িত্ব দেওয়া হয়েছে আইআইটি মাদ্রাজ’কে। প্রকল্প রিপোর্ট তৈরির কাজ বর্তমানে চলছে। বন্দরটির সঙ্গে সংযোগ ও যোগাযোগ ব্যবস্থার প্রসারেও কাজশুরু করা হয়েছে। সাগর দ্বীপকে মূল ভূখন্ডের সঙ্গে যুক্ত করতে একটি সড়ক তথা রেলসেতু নির্মাণের প্রস্তাব করা হয়েছে
মুড়িগঙ্গা নদীর ওপর দিয়ে মুড়িগঙ্গা সেতু
নদী বালিচাটা
নদী বালিচাটা বা বালিছাঁটা (বৈজ্ঞানিক নাম: "Acanthocobitis zonalternans") (ইংরেজি: River Loach) হচ্ছে Balitoridae পরিবারের "Acanthocobitis" গণের একটি স্বাদুপানির মাছ।
এই প্রজাতির মাছ বাংলাদেশ, ভারত এবং মায়ানমারে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
গাং গুতুম
গাং গুতুম বা সিকিম গুতুম (বৈজ্ঞানিক নাম: "Schistura sikmaiensis") (ইংরেজি: River Loach) হচ্ছে Nemacheilidae পরিবারের "Schistura" গণের একটি স্বাদুপানির মাছ।
এই প্রজাতির মাছ বাংলাদেশ, ভারত, চীন, এবং মায়ানমারে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
ব্যক্তিস্বাধীনতা
ব্যক্তিস্বাধীনতা ( বা Personal freedom) হল ব্যক্তিগত অধিকার ও মত প্রকাশের স্বাধীনতা যা সরকার সাধারণত নির্ধারিত প্রক্রিয়া ব্যতীত আইন বা বিচারিক প্রক্রিয়া প্রয়োগ করে খর্ব করতে পারে না। যদিও ব্যাক্তিস্বাধীনতার ব্যাপ্তি রাষ্ট্রভেদে ভিন্ন হতে পারে, তবু মোটামোটি যে জিনিসগুলো ব্যাক্তিস্বাধীনতার মধ্যে পড়ে সেগুলো হল, নির্যাতন থেকে বাঁচার অধিকার, বাস্তুচ্যুত হওয়া থেকে বাঁচার অধিকার, আত্মপক্ষ সমর্থনের অধিকার, সংবাদ মাধ্যমের সহায়তা পাওয়ার অধিকার, ধর্মের অধিকার, মত প্রকাশের অধিকার, গণতান্ত্রিক অধিকার, নিরাপত্তা ও স্বাধীনতার অধিকার, নিজস্ব গোপনীয়তা রক্ষা করতে পারার অধিকার, আইনের অধিকার, নিরপেক্ষ আদালতে বিচার পাবার অধিকার, এবং জীবন বাঁচানোর অধিকার। আরও কিছু সিভিল লিবার্টির মধ্যে আছে নিজস্ব সম্পত্তি সংক্রান্ত অধিকার ও নিজেকে রক্ষার সাথে সংশ্লিষ্ট কিছু অধিকার ও ব্যাক্তিগত শুদ্ধতার অধিকার। ইতিবাচক ও নেতিবাচক স্বাধীনতা ও অধিকারের উপর ভিত্তি করে ব্যক্তিস্বাধীনতা ও অন্যান্য বিভিন্ন ধরণের স্বাধীনতার মধ্যে কিছু মৌলিক পার্থক্য আছে । 
অনেক সমসাময়িক রাষ্ট্রে ব্যাক্তিস্বাধীনতা রক্ষার জন্য সংবিধানে অনুচ্ছেদ, অধিকার সংক্রান্ত বিল ও এরকম বিভিন্ন সাংবিধানিক নথি রয়েছে। অন্য অনেক রাষ্ট্রে অন্যান্য বিবিধ সমন্বয় স্বাক্ষর ও চুক্তির মাধ্যমে এসংক্রান্ত নীতিমালা ও কার্যপ্রণালী প্রয়োগ করে, যেমন ‘ইউরোপিয়ান কনভেনশন অন হিউম্যান রাইটস’ আর ‘ইন্টারন্যাশনাল কভেনেন্ট অন সিভিল এন্ড পলিটিকাল রাইটস’।
ব্যক্তিস্বাধীনতার কিছু অংশের চর্চা নিয়ে কিছু বিতর্ক রয়েছে, যেহেতু সেগুলি অন্য আরও কিছু অধিকার সংশ্লিষ্ট বিষয়ের সাথে জড়িত। এমন উদাহরণের মধ্যে রয়েছে প্রপার্টি রাইট, প্রজনন অধিকার, সিভিল মেরেজ ইত্যাদি। ভিকটিমবিহীন অপরাধের ক্ষেত্রে ব্যাক্তিস্বাধীনতার প্রক্রিয়াগুলোর ব্যতিক্রম ঘটে, আরও একটি ক্ষেত্রে ব্যাক্তিস্বাধীনতার প্রশ্নবিদ্ধ স্বরূপ দেখা যায়, যুদ্ধকালীন ও জরুরি অবস্থায় কোথায় কি অবস্থায় প্রক্রিয়া চলমান তার উপর ভিত্তি করে ব্যাক্তিস্বাধীনতা বিবর্তিত হয়। 
ব্যাক্তিস্বাধীনতার সাধারণ বিষয়গুলো এসেছে ১২১৫ সালে সম্পাদিত ম্যাগনা কার্টা চুক্তি থেকে, এটি ইংরেজ আইন সংশ্লিষ্ট ও সাংবিধানিক ইতিহাসের এক অতি গুরুত্বপূর্ণ অংশ।
বিভানী বালিচাটা
বিভানী বালিচাটা (বৈজ্ঞানিক নাম: "Schistura beavani") (ইংরেজি: Creek loach) হচ্ছে Nemacheilidae পরিবারের "Schistura" গণের একটি স্বাদুপানির মাছ।
এই প্রজাতির মাছ বাংলাদেশ, ভারত এবং নেপালে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
করিকা বালিচাটা
করিকা বালিচাটা (বৈজ্ঞানিক নাম: " Schistura corica") (ইংরেজি: corica loach) হচ্ছে Nemacheilidae পরিবারের "Nemacheilus" গণের একটি স্বাদুপানির মাছ।
এই প্রজাতির মাছ বাংলাদেশ, ভারত, পাকিস্তান এবং নেপালে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
স্যভন খোরকা
স্যভন খোরকা (বৈজ্ঞানিক নাম: "Schistura savona") (ইংরেজি: savona loach) হচ্ছে Nemacheilidae পরিবারের "Schistura" গণের একটি স্বাদুপানির মাছ।
এই প্রজাতির মাছ বাংলাদেশ, ভারত এবং নেপালে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
মানববৈশিষ্ট্য পরিমাপবিদ্যা
মানববৈশিষ্ট্য পরিমাপবিদ্যা বা বায়োমেট্রিক্স () বলতে মানব-সম্পর্কিত পরিসংখ্যানিক পরিমাপবিদ্যাকে বোঝায়। বায়োমেট্রিক্স সনাক্তকরণ (অথবা বাস্তবসম্মত সনাক্তকরণ) কম্পিউটার বিজ্ঞানে বহুল ব্যবহৃত একপ্রকার সনাক্তকরণ প্রথা। একদল লোকের উপর নজরদারী চালাতে এটি ব্যবহার করা যায়।
বায়োমেট্রিক সনাক্তকারী কিছু বিশেষ বৈশিষ্ট্য দ্বারা কোন ব্যাক্তিকে চিহ্নিত করে। বায়োমেট্রিক সনাক্তকারীদের সবসময় শারীরিক এবং আচরনগত বৈশিষ্ট্য দ্বারা ভাগ করা হয়। শারীরিক বৈশিষ্ট্য শরীরের গঠন এর সাথে সম্পর্কিত। উদাহরনস্বরূপ আঙ্গুলের ছাপ, হাতের তালুর শিরা, মুখমন্ডল, ডিএনএ, হাতের তালুর ছাপ, হাতের জ্যামিতিক আকৃতি, আইরিশ, রেটিনা,গন্ধ এছাড়া আরো অনেক কিছু। আচরণগত বৈশিষ্ট্য, ব্যাক্তির আচরন বিধি এর সাথে সম্পর্কিত,যার মধ্যে আছে টাইপিং ছন্দ, হাঁটার ধরন এবং গলার স্বর। কিছু গবেষক বায়োমেট্রিক্সের আরেক নাম দিয়েছেন "বিহেভিওমেট্রিক্স" বা "মানব-আচরণ পরিমাপবিদ্যা"। 
মানুষের শরীরের বিভিন্ন অঙ্গ প্রত্যঙ্গের গঠন বা আচরণগত বৈশিষ্ট্যের উপর ভিত্তি করে কোনো নির্দিষ্ট ব্যক্তিকে শনাক্ত করার পদ্ধতিই বায়োমেট্রিক্স। 
অনেক প্রবেশাধিকার সংরক্ষিত প্রতিষ্ঠান অথবা টোকেন ভিত্তিক সনাক্তকরণ ব্যবস্থায় যেমন যানবাহন চালকের অনুমতি বা লাইসেন্স অথবা পাসপোর্ট, জ্ঞানভিত্তিক সনাক্তকরণ ব্যবস্থা যেমন, শব্দচাবি (পাসওয়ার্ড) অথবা ব্যক্তিগত সনাক্তকরণ সংখ্যা। যেহেতু বায়োমেট্রিক সনাক্তকারীরা একে অপরের থেকে আলাদা, তারা টোকেন এবং জ্ঞানভিত্তিক উপায় থেকে বেশি কার্যকর সনাক্তকরন এর ক্ষেত্রে;তাছারা বায়োমেট্রিক সনাক্তকারীসমূহ তথ্যের গোপনীয়তা রক্ষার ব্যাপারে সচেতন হতে সহায়তা করে।
গরুর মাংস
গরুর মাংস বা গরুর গোশত গরুর মাংসের প্রচলিত নাম। প্রাগৈতিহাসিক কাল থেকে মানুষ গরুর গোশত খেয়ে আসছে। গরুর গোশত প্রোটিনের সম্পূর্ণ উৎস (অর্থাৎ ২০টি অ্যামিনো এসিডই এতে পাওয়া যায়), এবং মানুষের বহু প্রয়োজনীয় ফ্যাটি এসিড, ভিটামিন ও খনিজ লবণ এতে বিদ্যমান।
শীর্ষ ৫ গোশত উৎপাদনকারী দেশ - ২০১৬
গরুর গোশত উৎপাদন, মহিষের গোশত সহ, মেট্রিক টনে (২০১৬)
উত্তরগ্রাম ইউনিয়ন
উত্তরগ্রাম ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৩৬.৯৬।
মহাদেবপুর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৭৪৪৪ একর বা ৩০.১৩ বর্গকিলোমিটার। এর উত্তরে মহাদেবপুর-নওগাঁর প্রধান পাকা সড়ক, পূর্বে ভীমপুর ইউনিয়ন, দক্ষিনে সফাপুর ইউনিয়ন এবং পশ্চিমে আত্রাই নদী অবস্থিত।
উত্তরগ্রাম ইউনিয়ন ১৩ মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল — উত্তরগ্রাম, শিবরামপুর, চকগোড়া, জোতহরি, শিবগঞ্জ, সুলতানপুর, দরিয়াপুর, দোহালী, ধর্মপুর, ভালাইন, বামনসাতা, কর্ণপুর, শ্রীরামপুর ও হাটবড়াইল।
২০১১ সালের আদমশুমারি অনুযায়ী উত্তরগ্রাম ইউনিয়নের মোট জনসংখ্যা ছিল ২৯,২৩৯ জন, যারা ৭৬৩৪ টি পরিবারে বসবাস করে, যার মধ্যে পুরুষ হল ১৪৬১৫ জন এবং নারী হল ১৪৬২৪ জন।
উত্তরগ্রাম ইউনিয়নে কলেজের ২টি, মাদ্রাসা ২টি দাখিল, ৭টি এবতেদায়ী, মাধ্যমিক স্কুল ৪টি, নিম্ন মাধ্যমিক স্কুল ০২টি সরকারী প্রাথমিক বিদ্যালয় ০৯টি এবং গড় স্বাক্ষরতা হার ৪৮.৮%। তার মধ্যে নারী শিক্ষার হার ৪৫.৩% এবং পুরুষ শিক্ষার হার ৫২.৪%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
উত্তরগ্রাম ইউনিয়নের অর্থনীতি মূলত কৃষি নির্ভর।
মার্কিন যুক্তরাষ্ট্রের আমদানি বনাম রপ্তানির তুলনা
তুলনামূলক তালিকাটি হচ্ছে ২০১৫ সালে "মার্কিন যুক্তরাষ্ট্রের আমদানি ও রপ্তানির পার্থক্যের পরিমান"।($বিলিয়ন ডলার)
]
বিজয়া দারি
বিজয়া দারি (বৈজ্ঞানিক নাম: "Schistura scaturigina") (ইংরেজি: Victory loach) হচ্ছে Nemacheilidae পরিবারের "Schistura" গণের একটি স্বাদুপানির মাছ।
এই প্রজাতির মাছ বাংলাদেশ, ভারত, ভুটান এবং নেপালে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।
মোহাম্মদ আহমাদ
মোহাম্মদ আহমাদ বিন আব্দ আল্লাহ (Arabic: محمد أحمد ابن عبد الله; ১২ আগস্ট, ১৮৪৪ – ২২ জুন, ১৮৮৫) ছিলেন এক সুফি দরবেশ। তিনি কালক্রমে এই মাহদি অভ্যুত্থানের লিজেণ্ডে পরিনত হন। তিনি ইসলামী ভ্রাতৃত্ব ও প্যারিস কমিউনের শিক্ষার সংমিশ্রণে ইস্তেতার রচনা করেন। সমবণ্ঠনের নীতিতে নির্ভরশীল, তাঁর সশস্ত্র অনুগামীরা ইতিহাসে পরিচিত হয় "মাহাদি" হিসেবে। তাদের কেন্দ্র ছিল নীল নদের অববাহিকায় আব্বা দ্বীপে। তাদের সাথে ইংরেজ সামরিক বাহিনীর সংঘর্ষ শুরু হয়। সামরিকভাবে সফল মাহদি বাহিনী কোর্দফানের পার্বত্য অঞ্চলে শক্ত ঘাঁটি পেতে বসে। ইংরেজ বাহিনীর আক্রমণ ও ষড়যন্ত্র ব্যার্থ করে তাঁরা রাজধানী খর্তুম অবরোধ করে। শেষবধি চার বছর যুদ্ধশেষে তারা বিজয়ী হয়। যদিও জয়ের পর পর মহম্মদ আহমেদের মৃত্যু হয়। নেতৃত্বে আসেন আব্দুল্লা। প্রতিষ্ট্রিত করেন ইসলামী প্রলেতারিয় রাষ্ট্র, যা ১৩ বছর টিকে থাকে। ১৩ বছর পরে ইংল্যান্ড ফ্রান্সের যৌথ আক্রমণের মুখে মাহদি রাষ্ট্র ধংস ও বিধ্বস্ত হয়।
১৮৭৭ সালে আফ্রিকার অধিকাংশ দেশ সাম্রাজ্যবাদী ঔপনিবেশিক রাষ্ট্রগুলির হাতে খাওয়ার টেবিলে রুটি ভাগের মতো নিজেদের মধ্যে ভাগ বাটোয়ারা হয়ে যায়। সুদানও তার ব্যতিক্রম নয়। সেও ভাগ হয়ে যায় জর্মনী, ইতালি, ইংল্যান্ড ও অস্ট্রিয়ার মধ্যে। হয়ে যায় সুদানের সরকারি শাসক মিশরের অনুমোদনে। ১৮৮১ সালে মিশরও ইংরেজদের পদানত হওয়ার পর সেখানে মোহাম্মদ আহমাদের নেতৃত্বেবিদ্রোহের আগুন জ্বলে ওঠে।
ফুটকি রাণী
ফুটকি রাণী বা জোড়া দাগী বা বেতাঙ্গী (বৈজ্ঞানিক নাম: "Botia dayi") (ইংরেজি: Hora Loach) হচ্ছে Cobitidae পরিবারের "Botia" গণের একটি স্বাদুপানির মাছ।
এই প্রজাতির মাছ বাংলাদেশ, ভারত এবং পাকিস্তানে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
জালি রাণী
জালি রাণী বা পুতুল বা বেটী (বৈজ্ঞানিক নাম: "Botia lohachata") (ইংরেজি: Y- Loach) হচ্ছে Cobitidae পরিবারের "Botia" গণের একটি স্বাদুপানির মাছ।
এই প্রজাতির মাছ বাংলাদেশ, ভারত, পাকিস্তান এবং নেপালে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
গৌরী ধর্মপাল
গৌরী ধর্মপাল (বিবাহপূর্ব চৌধুরী) (১৯৩১-২০১৪) একজন সংস্কৃতের পণ্ডিত, লেখিকা এবং কলকাতা বিশ্ববিদ্যালয়ের লেডি লেডি ব্রেবোর্ন কলেজের সংস্কৃত বিভাগের প্রাক্তন প্রধান ছিলেন। ২০১০ সালে ভারতের রাষ্ট্রপতির কাছ থেকে উনি সম্মান শংসাপত্র পান।
আধুনিক পৌত্তলিকতা
আধুনিক পৌত্তলিকতা হচ্ছে একটি ধর্মিয় আন্দোলন যা প্রাক-আধুনিক ইউরোপের বিভিন্ন ঐতিহাসিক পৌত্তলিক বিশ্বাস দ্বারা প্রভাবিত অথবা অনুপ্রাণিত। এটি সমসাময়িক পৌত্তলিকতা এবং নব্য পৌত্তলিকতা হিশেবেও পরিচিত। যদিও অনেক সাদৃশ্য দেখা যায়, তবুও আধুনিক পৌত্তলিক ধর্মিয় আন্দোলনগুলো অনেকটা বিচ্যুত এবং তাঁরা পূর্বের বা বর্তমান কোন বিশ্বাস, রীতি অথবা গ্রন্থকে অনুসরণ করে না। এই অদ্ভুত বিষয় নিয়ে একাডেমিক গবেষণা করা হলে অধিকাংশ ক্ষেত্রে বিষয়টিকে বিভিন্ন ধর্মের সমন্বিত আন্দোলন হিশেবে উপস্থাপন করা হয়েছ, যেখানে কিছু সংখ্যক বরঞ্চ এটিকে একটি স্বতন্ত্র ধর্ম বলেছেন যার মধ্যে অনেকগুলো পৌত্তলিক ধর্ম একত্রে স্থান পেয়েছে। নব্য পৌত্তলিক হিশেবে বিবেচিত অনেকেই নিজেকে পৌত্তলিক বলে দাবি করেন না।
মুলাঁ রুজ!
মুলাঁ রুজ! (বাংলা: লাল মিল) ব্যাজ ল্যুরমন পরিচালিত ও প্রযোজিত ২০০১ সালের মার্কিন সঙ্গীতধর্মী চলচ্চিত্র। ব্যাজ ল্যুরমন ও ক্রেইগ পিয়ার্স যৌথভাবে ছবিটির চিত্রনাট্য রচনা করেছেন। এতে অভিনয় করেছেন নিকোল কিডম্যান, ইউয়ান ম্যাকগ্রেগর, জন লেগুইজামু, জিম ব্রডবেন্ট প্রমুখ।
২০০১ সালের ১১ মে কান চলচ্চিত্র উৎসব-এ চলচ্চিত্রটির উদ্বোধনী প্রদর্শনী হয় এবং পরে ২৪ মে অস্ট্রেলিয়া ও ১ জুন যুক্তরাষ্ট্রে মুক্তি পায়। ৭৪তম একাডেমি পুরস্কার আয়োজনে ছবিটি শ্রেষ্ঠ চলচ্চিত্রসহ আটটি বিভাগে মনোনয়ন লাভ করে এবং শ্রেষ্ঠ শিল্প নির্দেশনা ও শ্রেষ্ঠ পোশাক পরিকল্পনা বিভাগে পুরস্কার লাভ করে। ডিজনির বিউটি অ্যান্ড দ্য বিস্ট (১৯৯১) চলচ্চিত্রের দশ বছর পর এটি প্রথম সঙ্গীতধর্মী চলচ্চিত্র, যা একাডেমি পুরস্কারে শ্রেষ্ঠ চলচ্চিত্রের মনোনয়ন লাভ করে। এছাড়া চলচ্চিত্রটি গোল্ডেন গ্লোব পুরস্কারে ছয়টি বিভাগে মনোনয়ন লাভ করে এবং সেরা সঙ্গীতধর্মী বা কমেডি চলচ্চিত্র, সেরা সঙ্গীতধর্মী বা কমেডি চলচ্চিত্রের অভিনেত্রী ও সেরা মৌলিক সুর বিভাগে পুরস্কার লাভ করে এবং বাফটা পুরস্কার-এ ১২টি বিভাগে মনোনয়ন লাভ করে ও ৩টি বিভাগে পুরস্কার লাভ করে।লিওনার্দো ডিক্যাপ্রিও ক্রিস্টিন চরিত্রের জন্য অডিশন দিয়েছিলেন। তিনি ইতিপূর্বে ব্যাজ ল্যুরমন পরিচালিত "রোমিও + জুলিয়েট" চলচ্চিত্রে অভিনয় করেছিলেন। কিন্তু ল্যুরমন এই চরিত্রের জন্য আরও অল্পবয়সী অভিনেতা চান এবং ইউয়ান ম্যাকগ্রেগরকে নির্বাচন করার পূর্বে হিথ লেজার ও জেক ইলেনহলদের এই চরিত্রে নেওয়ার ব্যাপারে চিন্তা করেন।
চলচ্চিত্রটি সীমিত মুক্তি পাওয়ার পর প্রথম সপ্তাহে $১৬৭,৫৪০ আয় করে এবং সারাদেশে মুক্তি পাওয়ার পর প্রথম সপ্তাহে $১৩,৭১৮,৩০৬ আয় করে। যুক্তরাষ্ট্র ও কানাডা থেকে ছবিটি $৫৭,৩৮৬,৬০৭ ও এর বাইরে $১২১,৮২৬,৮২৭ আয় করে এবং বিশ্বব্যাপী $১৭৯.২ মিলিয়ন আয় করে।
"মুলাঁ রুজ!" চলচ্চিত্রটি ইতিবাচক সমালোচনা লাভ করে। পর্যালোচনাভিত্তিক ওয়েবসাইট মেটাক্রিটিক-এ ৩৫টি পর্যালচনার ভিত্তিতে ছবিটির রেটিং স্কোর ৬৬%, যা মূলত ছবিটির অনুকূল পর্যালোচনা নির্দেশ করে। রটেন টম্যাটোস-এ ১৯৩টি পর্যালোচনার ভিত্তিতে ৭.১/১০ গড়ে ছবিটির রেটিং ৭৬% এবং এতে বলা হয়েছে পছন্দ হোক বা অপছন্দ, মুলাঁ রুজ! ছবিটিতে স্টাইল রয়েছে। ২০০১ সালে দর্শক জরিপে সেরা চলচ্চিত্রের তালিকায় ছবিটি প্রথম স্থান অধিকার করে।
ইয়ালো জেজেবেল
ইয়ালো জেজেবেল(বৈজ্ঞানিক নাম: "Delias agostina(Hewitson)") এক প্রজাতির মাঝারি আকারের প্রজাপতি, যাদের মুল শরীর আর ডানা রেশমি সাদা এবং হলুদ বর্ণ যুক্ত। এরা ‘পিয়েরিডি’ পরিবার এবং 'পিয়েরিনি' উপগোত্রের সদস্য।
প্রসারিত অবস্থায় ইয়ালো জেজেবেল এর ডানার আকার ৬৫-৭৮ মিলিমিটার দৈর্ঘ্যের হয়।
ভারতে প্রাপ্ত ইয়ালো জেজেবেল এর উপপ্রজাতি হল-
ডানার উপরিপৃষ্ঠের মূল রঙ সাদা। সামনের ডানার কোস্টাল প্রান্তরেখাটি সংকীর্ণ কালো। শীর্ষভাগ থেকে টার্মেন এর মধ্যভাগ অবধি অংশ চওড়া কালো যা ক্রমশ সংকীর্ণ হয়ে টার্মেনের মধ্যভাগ অবধি বিস্তৃত এই কালো অংশে বিভিন্ন আকারের একসারি সাদা ছোপ বিদ্যমান।
পিছনের ডানার টার্মেন অংশে কয়েকটি ক্রমিক অস্পষ্ট ক্ষুদ্র কালো ছোপ চোখে পড়ে।
সামনের ডানা খুব ঘন ভাবে কালো আঁশে ছাওয়া; শিরাগুলি চওড়া কালো এবং প্রান্তিক একসারি অস্পষ্ট কালো ছোপযুক্ত।
স্ত্রী এবং পুরুষ উভয় নমুনাতে পিছনের ডানার নিম্নতল হলুদ। পুরুষ নমুনায়, পিছনের ডানায় সাদা বিভিন্ন আকারের ছোপযুক্ত একটি চওড়া কালো সীমারেখা। স্ত্রী নমুনায় পিছনের ডানার রঙ কালচে হলুদ থেকে ফ্যাকাশে হলুদ পর্যন্ত হয় এবং বর্হিপ্রান্তরেখা কালচে।
এই প্রজাতির প্রজাপতি "Dendrophthoe" spp. জাতীয় উদ্ভিদের পাতায় ডিম পাড়ে।
বর্মি পুঁইয়া
বর্মি পুঁইয়া (বৈজ্ঞানিক নাম: "Lepidocephalichthys berdmorei") (ইংরেজি: Burmese loach) হচ্ছে Cobitidae পরিবারের "Lepidocephalichthys" গণের একটি স্বাদুপানির মাছ।
এই প্রজাতির মাছ বাংলাদেশ, ভারত, চীন এবং মায়ানমারে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
অনন্ডলের পুঁইয়া
অনন্ডলের পুঁইয়া (বৈজ্ঞানিক নাম: "Lepidocephalichthys annandalei") (ইংরেজি: annandale loach) হচ্ছে Cobitidae পরিবারের "Lepidocephalichthys" গণের একটি স্বাদুপানির মাছ।
এই প্রজাতির মাছ বাংলাদেশ এবং ভারতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।